觀塘駕駛學院係香港之前一間政府認可嘅駕駛學校，由「優質駕駛訓練中心」營運，1999年投得荃灣駕駛學院嘅經營權，喺2000年2月投入服務，2006年搬去觀塘並改名做觀塘駕駛學院，原有駕駛學院場地喺觀塘海濱道，即係觀塘海濱汽車渡輪碼頭同觀塘碼頭巴士總站隔籬，學院有專用考試路線，考生可以喺校內考私家車同輕型貨車乙部試（泊位、窄路掉頭、斜坡停車、斜坡開車）同電單車乙部強制試。